**Gulács Község Önkormányzata Polgármesternek**

**7/2020.(XI. 9.) önkormányzati rendelete**

**a szociális célú tűzifa támogatás helyi szabályairól**

Gulács Község Polgármestere az Alaptörvény 32. cikk (2) bekezdésében meghatározott eredeti jogalkotói hatáskörében, - a **katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében kapott felhatalmazás alapján -** az Alaptörvény 32. cikk (1) bekezdés f) pontjában meghatározott feladat körében eljárva, a következőket rendeli el:

**A támogatásra vonatkozó általános szabályok**

1. **A rendelet célja, hatálya**
   1. **§**

(1) Gulács Község Önkormányzata Képviselő-testülete a 51/2020. (VIII.11.) határozata alapján szociális célú tűzifavásárláshoz kapcsolódó kiegészítő, vissza nem térítendő támogatásra (a továbbiakban: támogatás) nyújtott be igényt.

(2) E rendelet célja, hogy a pályázati kiírásra benyújtott támogatási igény alapján elnyert szociális célú tűzifa támogatás igénybevételével kapcsolatban a szociális rászorultság szabályait és az igénylés részletes feltételeit meghatározza.

(3) E rendelet hatálya kiterjed Gulács község közigazgatási területén lakcímmel rendelkező, és a szociális igazgatásról és szociális ellátásokról szóló 1993. évi III. törvény 3. §- ban meghatározott személyekre.

**II. A támogatás feltételei**

**2. §**

(1) Az Önkormányzat vissza nem térítendő természetbeni támogatásként tűzifát biztosíthat

a) annak a személynek, aki a szociális igazgatásról és szociális ellátásokról szóló törvény szerinti

aa) aktív korúak ellátására,

ab) időskorúak járadékára,

ac) – tekintet nélkül annak természetbeni vagy pénzbeli formában történő nyújtására települési támogatásra jogosult, továbbá

ad) halmozottan hátrányos helyzetű gyermeket nevelő család

b) annak a személynek, akinek a családjában mozgáskorlátozott él és ezt hiteles dokumentummal igazolja, valamint

c) azoknak a családoknak, amelyekben az egy főre jutó jövedelem nem haladja meg az öregségi nyugdíj minimum összegének 200 %-át 57.000.- Ft, egyedül élő esetén az öregségi nyugdíj minimum összegének 500 %-át 142.500.- Ft.

(2) Az 1) bekezdés *aa)-ad) pontban* lévő jogosultak előnyben részesülnek a tűzifa osztás során.

(3) Háztartásonként legfeljebb 3 m3 tűzifa biztosítására kerülhet sor.

(4) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.

(5) A támogatás mértékén felül az Önkormányzat vállalja a rászorulókhoz való eljuttatásból származó költségek viselését.

(6) Az Önkormányzat vállalja, hogy a szociális célú tűzifában részesülőtől ellenszolgáltatást nem kér.

**III. A támogatás igénylésének menete**

**3. §**

(1) A támogatás megállapítása iránti eljárás e rendelet 1. melléklete szerint kérelemre indul.

(2) A kérelmeket ***2021. január 04-tól – 2021. január 15.* napjáig** a Gulács Község Önkormányzata Polgármesteri Hivatalában (4842. Gulács, Rákóczi u. 12.)  kell benyújtani.

(3) A kérelmeket a Képviselő-testület bírálja el. A támogatás megállapításáról nem kell egyedi határozatban rendelkezni. A tűzifa átvételét a jogosult a rendelet 2. sz. mellékletét képező átvételi elismervényen aláírásával igazolja.

 (4) A tűzifa átvételét a jogosult e rendelet 2. mellékletét képező átvételi elismervény aláírásával igazolja.

**IV. Záró rendelkezések**

**4. §**

Ez a rendelet a kihirdetését követő napon lép hatályba 2021. április 15. napján hatályát veszti.

**Ujvári Judit**

**polgármester**

**1. melléklet a  7/2020/(XI.9.)  önkormányzati rendelethez**

**A kérelem benyújtható: 2021. január 4. napjától -  2021. január 15. napjáig**

**Kérelem**

.................................................... (név) …………………………………(szül. hely és idő)  4842. Gulács, ……………………………… u . ……………. . sz . alatti lakos kérem, hogy részemre Gulács Község Önkormányzata Képviselő-testületének **a szociális célú tűzifa támogatás helyi szabályairól szóló   7/2020.(XI.9.)önkormányzati rendelete** alapján szíveskedjenek természetbeni juttatásként tűzifát biztosítani.

**A tűzifa támogatásra jogosult vagyok a rendelet alapján, mert az alábbi szociális ellátásban részesülök:\***

1. lakásfenntartási támogatás, a megállapító határozat száma:

……………..……………………………………………………………….

1. aktív korúak ellátása, a megállapító határozat száma:

………..……………………………………………………………………..

1. időskorúak járadéka:

……………………………………………………………………………….

1. Halmozottan hátrányos helyzetű gyermeket nevelő család, a megállapító határozat

száma

...............................................................................................................................

**A fenti ellátásokban nem részesülök, de szociálisan rászoruló vagyok az alábbi indokok alapján:**

e.) Mozgáskorlátozott vagyok, igazolvány számom:

…………………………………………………….

f.) családomban az egy főre jutó jövedelem nem haladja meg az öregségi nyugdíj összegének  200 %-át (57.000.- Ft), egyedül élő esetén az öregségi nyugdíj összegének 500 %-át (142.500.- Ft), (jövedelem igazolás csatolva)

**\*(A megfelelő aláhúzandó és kitöltendő**.)

Gulács, 2021. év ………………hó … nap

……………………………….

kérelmező

1. **melléklet a  7/2020/(XI.9.)  önkormányzati rendelethez**

**Átvételi elismervény**

…………………...…………………………………………………(név) Gulács, ……………………..……………………… u. ……………..sz. alatti lakos aláírásommal elismerem, hogy a mai napon Gulács Község Önkormányzata Képviselő-testületének a szociális célú tűzifa támogatás helyi szabályairól szóló 7/2020/(XI.9.)önkormányzati rendelete alapján megállapított természetbeni  juttatásként ………………. m3 mennyiségű tűzifát átvettem

Gulács, 2021. év …………………. hó ...... nap

…………………………………….               ……………………………………

átadó                                                                   átvevő